## Odluka o davanju državnog jamstva za kreditno zaduženje Hrvatskih autocesta d.o.o. kod PEFCO (Private Export Funding Corporation) uz OPIC osiguranje

### NN 92/2004 (7.7.2004.), Odluka o davanju državnog jamstva za kreditno zaduženje Hrvatskih autocesta d.o.o. kod PEFCO (Private Export Funding Corporation) uz OPIC osiguranje

# VLADA REPUBLIKE HRVATSKE

1729

Na
temelju članka 86. stavka 3. Zakona o proračunu (»Na­rod­ne novine«, broj
96/2003) i članka 28. Zakona o izvršavanju Državnog proračuna Republike
Hrvatske za 2004. godinu (»Na­rod­ne novine, broj 31/2004), Vlada Republike
Hrvatske je na sjednici održanoj 19. lipnja 2004. godine donijela

## ODLUKU

### o davanju drŽavnog jamstva za kreditno zaduŽenje Hrvatskih autocesta d.o.o. kod PEFCO (Private Export Funding Corporation) uz OPIC osiguranje

I.

Ovlašćuje
se Ministarstvo financija da, u ime Vlade Repub­like Hrvatske izda, a ministar
financija ili državni tajnik Ministarstva financija potpiše ispravu o jamstvu u
ukupnom iznosu od USD 250.000.000 za kreditno zaduženje Hrvatskih autocesta
d.o.o., temeljem sklopljenog Ugovora o kreditu između Hrvatskih autocesta
d.o.o. i PEFCO (Private Export Funding Corporation) uz OPIC (Overseas Private
Investment Corporation) osiguranje.

II.

Državno jamstvo se izdaje uz sljedeće uvjete Ugovora
o kreditu iz točke I. ove Odluke:

– korisnik kredita: Hrvatske autoceste d.o.o.;

– iznos kredita:     USD 250.000.000 uz uvećanje za kamate i
troškove;

– kreditor:            Private Export Funding Corporation (PEF­CO);

– jamac:               Ministarstvo financija;

– osiguravatelj:      Overseas Private Investment Corporation
(OPIC);

– namjena:            financiranje dijela građevinskih radova tvrtke Bechtel
Inc. na autocesti Bosiljevo – Sv. Rok;

– rok i način         45 dana od potpisa Ugovora;

   korištenja:

– vraćanje i           14 godina od potpisa Ugovora, 20 polu-

   otplata kredita:   go­dišnjih anuiteta, dospijeće prve rate
2008. godine;

– kamata:             LIBOR
+0,45% kamatne marže, polu­go­dišnje;

– zatezna kamata: kamata +2% godišnje;

– naknade:            OPIC premija osiguranja 0,814% godiš­nje; naknada aranžeru
0,50% od iznosa kredita, jednokratno; naknada za plasman 0,30% od iznosa
kredita, jednokratno; commitment fee 0,0625% godišnje na ne­iskorišteni dio
kredita, kvartalno.

III.

 Davatelj
kredita dužan je pravodobno izvijestiti Ministarstvo financija o možebitnim
poteškoćama u otplati kredita.

IV.

Prije izdavanja državnog jamstva, Ministarstvo
financija će sklopiti ugovor s dužnikom Hrvatskim autocestama d.o.o., kojim se
određuju obveze dužnika u svrhu redovite otplate kredita, kao i instrumenti
osiguranja.

Ugovorom iz stavka 1. ove točke, Hrvatske autoceste
d.o.o. preuzet će obvezu plaćanja provizije u visini od 0,50% od nominalnog
iznosa jamstva u korist državnog proračuna Republike Hrvatske i obvezu
osiguranja povrata sredstava državnom pro­računu Republike Hrvatske u slučaju
aktiviranja jamstva.

V.

Zadužuje se Ministarstvo mora, turizma, prometa i
razvitka da, Ministarstvu financija kvartalno dostavlja ocjenu upotrebe
sredstava kredita vezanih za državno jamstvo.

VI.

Ova Odluka stupa na snagu danom donošenja.

Klasa: 340-03/04-02/01
Urbroj: 5030116-04-5
Zagreb, 19. lipnja 2004.

Predsjednik
**dr. sc.** **Ivo Sanader**, v. r.

Odluka, NN 92/2004-1729